לפני יומיים נעצר ראלף בן ה-10, הלומד בביאליק רוגוזין בתל אביב. המעצרים ממשיכים למרות בקשה מפורשת משר הפנים - לעצור את המעצרים בזמן הלימודים ועד שתוקם ממשלה ותגובש מדיניות בנושא
פקחי משטרת ההגירה הגיעו הבוקר לביתה של גנה בת ה-12, תלמידת כיתה ז בבית הספר גימנסיה הרצליה וחניכת הצופים, ולקחו אותה ואת אמה מריאן למתקן רשות ההגירה בבית דגן ומשם הועברו למעצר בכלא גבעון, בכוונה לגרשן מישראל. 
 מנהל הגימנסיה הרצליה, ד"ר זאב דגני, הגיע עם מוריה ומורותיה של גנה למתקן ההגירה בבית דגן, מיד כשנודע להם על מעצרה, על מנת למחות על המעצר ולקרוא לשיחרורן המיידי. חבריה של גנה, הוריהם וסגל בית הספר מתכננים להפגין מחר למען שחרורה של גנה מול בית המעצר בשעה 9:15. 
 מדובר בהחרפה של הפעילות מטעם רשות האוכלוסין וההגירה ומשרד הפנים, במטרה לנצל את התקופה שבה אין ממשלה ולקבוע מדיניות בשטח לגבי גירוש בזמן לימודים. בשנים האחרונות, ועד הקיץ האחרון, היתה נהוגה מדיניות לפיה אין מגרשים תלמידים בזמן שנת הלימודים.
 גנה נולדה בארץ ומתגוררת עם אמה ודודתה בתל אביב. היא מעולם לא פגשה את אביה. איילין, מחנכת של גנה בגימנסיה הרצליה אמרה כי מדובר ב"תלמידה מקסימה, מחוננת, חברותית, כולם מדברים בשבחה. היא היתה מפוחדת מהרגע הזה. יחד עם החיוך שלה על הפנים, היו לה נפילות רבות השנה והיתה עצובה במהלך הלימודים. מוקפת בחברים רבים שתמכו בה. 
"היום בבוקר נסענו לבית דגן, אך לא איפשרו לנו לתקשר איתה. היא ראתה שאנחנו שם כי נתנו לה לגשת ולחלון, ראינו אותה יורדת מתחת לחלון ובוכה. זו סיטואציה שאני חושבת עליה בזעזוע. העברנו לה מכתב וסוכריות. התלמידים בכיתה מזועזעים, בוכים כל היום. זו סיטואציה שהלב לא מסוגל להכיל".
לפני יומיים נעצרה מאורין מריאנו עם בנה ראלף בן ה-10, הלומד בביאליק רוגוזין בתל אביב. ראלף נעצר בביתו בשעות הבוקר המוקדמות לפני היציאה לבית הספר. השניים נלקחו מביתם לכלא גבעון ברמלה, שם הם נמצאים כעת. אתמול בערב הפגינו עשרות אנשים מול קרית הממשלה בתל אביב נגד הגירוש. 
 "ראינו אותה יורדת מתחת לחלון ובוכה. זו סיטואציה שאני חושבת עליה בזעזוע. העברנו לה מכתב וסוכריות. התלמידים בכיתה מזועזעים, בוכים כל היום" 
בסוף הקיץ נעשתה פנייה מסודרת לשר הפנים של הורי תלמידים ובכירי עיריית תל אביב, ביניהם סגנית ראש העיר ציפי ברנד שאף נפגשה עם השר, במטרה לשמר את הנוהג משנים קודמות כי אין מגרשים במהלך שנת הלימודים, החשש הוא שמשטרת ההגירה תמשיך את המבצע לאחר שעות בית הספר. עם זאת, נראה כעת שפנייה זו לא הניבה פרי, שכן בתום חופשות החגים חזרה מדיניות הגירוש לפעול במלוא עוזה.
בחודשיים הקרובים אמורים להתקיים שלושה דיונים בעררים שהוגשו מטעם משפחות המועמדות לגירוש שנעצרו בקיץ, ושהו במשך שבועות במתקני המעצר. הדיונים יתקיימו בדלתיים הסגורות.


הרשמה בקליק לניוזלטר הכי חם בגיהנום: 






המקום הכי חם בגיהנום

 
מגזין עיתונות עצמאי    אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.  





 












הרשמה בקליק לניוזלטר הכי חם בגיהנום: 










      



© 2023 כל הזכויות שמורות למקום הכי חם בגיהנום – מגזין עיתונאי עצמאי.
Fatfish




מגזין עיתונות עצמאי
   אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.  
אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.


הרשמה בקליק לניוזלטר הכי חם בגיהנום: 





© 2023 כל הזכויות שמורות למקום הכי חם בגיהנום – מגזין עיתונאי עצמאי.
Fatfish
© 2020 כל הזכויות שמורות למקום הכי חם בגיהנום - מגזין
עיתונאי עצמאי | 
פיתוח Fatfish
נא להיכנס לחשבון מתחת











יש למלא את הטופס כדי להירשם











נא להזין שם משתמש או כתובת דוא״ל כדי לאחזר ססמא







